Diari Oficial de la Generalitat Valenciana


Sumari del DOGV 7465, del 13-02-2015 (2015/1079)

Notificació de la sentència dictada en el juí verbal número 915/2011.
---------------------------------------------------------------------

### Dades del document

Número de DOGV
:   7465

Data del DOGV
:   13-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1079


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 915/2011. [2015/1079]  
Secretària: María Amparo Marco Martínez-Arenas.  
Jutjat de Primera Instància número 1 de Torrevieja.  
Part demandant: Comunitat de Propietaris Edifici Procomar III.  
Part demandada: Svetlana Syrchina.  
Sobre: verbals de propietat horitzontal.  
En el juí a què es fa referència s'ha dictat la resolució que té el text següent:   
  
«Sentència número 146/2012  
Torrevieja, 21 de març de l'any 2012.  
Prado Sastre Fernández-Chico, jutgessa del Jutjat de Primera Instància número 1 de Torrevieja i partit judicial, he vist les presents actuacions de juí verbal número 915/2011.  
  
Antecedents de fet  
Primer. Federico Grau Gálvez obrant en la representació de la Comunitat de Propietaris Edifici Procomar III, va presentar un escrit de demanda de juí verbal en data 24 de març de 2011.  
Segon. Una vegada admesa a tràmit la demanda, se'n va fer trasllat a la part contrària pel Decret de data 22 de juliol de 2011 i es va convocar les parts a la vista del juí verbal que va tindre lloc el 8 de març de 2012.  
Tercer. Arribat el dia i hora assenyalats, va comparéixer la part actora, que es va afirmar i ratificar en la demanda; i la demandada fou declarada en situació processal de rebel·lia al no haver comparegut a la vista del juí en forma amb advocat i procurador.  
Després de la pràctica de la prova proposada per la part actora va ser declarada pertinent, consistent a tindre per reproduïda la documental acompanyada al seu escrit de demanda i interrogatori de part, van quedar les actuacions vistes per a dictar la present sentència.  
Quart. En la tramitació d'este procediment s'han observat totes les prescripcions legals en vigor.  
Dispositiva  
Estime íntegrament la demanda interposada per la Comunitat de Propietaris Edifici Procomar III, contra Svetlana Syrchina, declarada en situació processal de rebel·lia, condemne Svetlana Syrchina a pagar a la part demandant la quantitat de 1.746, 62 euros, més els interessos, en la forma establida en el fonament jurídic tercer.  
  
En matèria de costes s'ha d'atindre al contingut del fonament jurídic quart d'esta resolució judicial.  
En aplicació de la Llei 37/2011, contra esta resolució no pot interposar-se cap recurs. Article 455 de la Llei d'Enjudiciament Civil: seran apel·lables les sentències dictades en qualsevol classe de juí, les interlocutòries definitives i aquells altres que la llei expressament assenyale, a excepció de les sentències dictades en els juís verbals per raó de la quantia quan esta no supere els 3.000 euros.  
Esta és la meua sentència, que pronuncie, mane i firme.  
Publicació. Llegida i publicada ha sigut l'anterior sentència per la jutgessa que l'autoritza, mentres celebrava audiència pública en el dia de hui que és el de la seua data.»  
  
Atés que es desconeix el domicili o residència actuals de la part demandada, per resolució de hui, pel jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en tauler d'anuncis d'este jutjat o en el butlletí oficial per a portar a efecte la diligència de notificar sentència.  
  
Torrevieja, 8 de gener de 2015.- La secretària judicial: María Amparo Marco Martínez-Arenas.